ኢትዮጵያ፣ ሱዳንና ግብጽ ኮሚቴ ለማቋቋም ተስማሙ
 – ዓለም አቀፉ አጥኚ ቡድን ያወጣውን ሪፖርት አፈጻጸም ምን መምሰል እንዳለበት ቢጋር አዘጋጅቶ አፈጻጸሙን የሚያሳልጥ ኮሚቴ ለማቋቋም ኢትዮጵያ፣ ሱዳንና ግብጽ መስማማታቸውን የውሃ፣ መስኖና ኢነርጂ ሚኒስቴር አስታወቀ።  ሚኒስትሩ አቶ ዓለማዮሁ ተገኑ በተለይ ለዋልታ እንዳስታወቁት አገራቱ ኮሚቴውን ለመመስረት የተስማሙ ቢሆንም ኮሚቴው በሚይዛቸው አባላት ዙሪያ ግን ቀጣይ ውይይት እንዳስፈለገ ተናግረዋል። አቶ አለማዮሁ አያይዘውም ከሶስቱ አገራት ሁለት ሁለት ሰዎች ተወክለው ኮሚቴውን እንዲመሰርቱ በኢትዮጵያና በሱዳን በኩል ስምምነት ቢኖርም ዓለም አቀፍ ባለሙያዎች ያልገቡበት በሚል ግብጽ አለመስማማትዋ ተናግረዋል።አሁንም የግብጽ መንግስት ቀደም ብሎ ይዞት ከነበረው ወደ የቅሽ ግዛት ወቅት ስምምነቶች የማተኮር ሁኔታ ያለ ቢሆንም ኢትዮጵያ አቋሟን በግላጭ አስታውቃለች ብለዋል። ታላቁ ተህዳሴ ግድብ ሶስቱን አገራት ተጠቃሚ የሚያደርግ በመሆኑ በዓለም አቀፉ የባለሙያዎች ቡድን የተሰጠውን አስተያየት ፈጥኖ መተግበር ለሁሉም ወገን እንደሚጠቅም ሚኒስትሩ ጠቁመዋል። እንደ ኢዜአ ዘገባ በባለሙያዎቹ የተሰጠውን አስተያየት ስራ ላይ ማዋል በግብጽ በኩል ያለው መጠራጠርንም ያስወግዳል እንደሚጠቅም አቶ አለማዮሁ ተናግረዋል። 